Diari Oficial de la Generalitat Valenciana


Sumari del DOGV 10367, del 11-12-2024 (2024/13414)

RESOLUCIÓ de 5 de desembre de 2024, de la Direcció General de Funció Pública, per la qual es convoca per a l’elecció de destinació les persones que han superat el procés excepcional d’estabilització pel sistema de concurs de mèrits per a cobrir les places previstes de l’agrupació professional funcionarial, agrupació de llocs de treball de manteniment APT-APF-06, de les convocatòries 99/21, 100/21, 101/21, 105/21, 106/21, 107/21 i 108/21.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10673

Data del DOGV
:   11-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13036

CVE
:   CEUJ-Q-8921-79254

Data del document
:   05-12-2024

Organisme emissor
:   Conselleria de Justícia i Administració Pública

Tipus de document
:   Resolució

Correcció d'errades

Mitjançant la Resolució de 13 de setembre de 2024, es publica la relació definitiva de persones que han superat el procés excepcional d’estabilització pel sistema de concurs de mèrits per a cobrir les places previstes de l’agrupació professional funcionarial de l’annex I del Decret 69/2022, de 27 de maig, del Consell, pel qual s’adapten les ofertes d’ocupació pública de 2020 i 2021 per al personal de l’Administració de la Generalitat, aprovades i pendents de convocatòria, i s’executa la Llei 20/2021, de 28 de desembre (DOGV 9938, 17.09.2024).

D’acord amb l’article 21.1 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana i la disposició transitòria sexta de la Llei 4/2021, de la Generalitat, de la funció pública valenciana, modificada per l’article 77 de la Llei 7/2023, de 26 de desembre, de mesures fiscals, de gestió administrativa i financera, i d’organització de la Generalitat, l’adjudicació de destinacions al personal de nou ingrés, s’efectuarà d’acord amb les peticions de les persones interessades, entre els llocs oferits i, segons l’orde de puntuació obtingut en el procés selectiu, sempre que reunisquen els requisits determinats per a cada lloc en les relacions de llocs de treball. Estes destinacions tindran caràcter definitiu.

La disposició transitòria sexta, apartat 1, de la Llei 4/2021, de 16 d’abril, de la Generalitat, de la funció pública valenciana, disposa que les persones aspirants que accedisquen a la funció pública de l’Administració de la Generalitat mitjançant les convocatòries en curs a l’entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d’acord amb els criteris establits en la present llei. Per tot això, les persones aprovades en les convocatòries 99/21 escala ajudant d’instal·lacions esportives APF-03-01, 100/21 escala peó agrari APF-04-01, 101/21 escala peó forestal APF-04-04, 105/21 escala manteniment general APF-06-01, 106/21 escala ajudant de manteniment de jardineria APF-06-04, 107/21 escala ajudant de manteniment de magatzem APF-06-05 i 108/21 escala ajudant de manteniment d’obra  APF-06-07, s’integraran en l’agrupació professional funcionarial, agrupació de llocs de treball de manteniment APT-APF-04, de conformitat amb la correspondència prevista en els annexos II i III de l’esmentada Llei 4/2021.

De les convocatòries 105/21 i 107/21 no es convoca les persones que consten en l’annex II, perquè no presenten la documentació acreditativa del compliment dels requisits de la convocatòria en el termini establit, ni les persones que consten en l’annex III, per renúncia.

Així mateix, comprovat que M. Carmen Salvador Peiró, de la convocatòria 105/21, ja és personal funcionari de carrera de l’agrupació professional funcionarial APF, no se la pot tornar a nomenar en el mateix cos. Per això, no se la convoca per a elecció de destinació.

Als efectes del que disposa l’article 68.1.d) de la Llei 4/2021, de 16 d’abril, de la Generalitat, de la funció pública valenciana,

RESOLC

*Primer*

Convocar conjuntament les persones que han superat les proves selectives corresponents a les convocatòries 99/21, 100/21, 101/21, 105/21, 106/21, 107/21 i 108/21, i que s’indiquen en l’annex I d’esta resolució, seguint l’orde de la puntuació final obtinguda en el procés selectiu, per a l’elecció de destinació, a través de procediment telemàtic, a l’efecte del seu nomenament com a personal funcionari de carrera de l’agrupació professional funcionarial, agrupació de llocs de treball de manteniment APT-APF-06[MF2]  .

*Segon*

La sol·licitud es presentarà en el Registre electrònic de la Generalitat, a través de la pàgina web de la Generalitat ([www.gva.es](http://www.gva.es/), Guia PROP, ocupació pública, apartat Descripció –cal indicar el número de convocatòria i any – 99/21, 100/21, 101/21, 105/21, 106/21, 107/21 i 108/21).

Cada persona interessada haurà de sol·licitar, per orde de preferència, un nombre de llocs igual al número d’orde en el qual figura en l’annex d’esta resolució.

La llista de llocs per a sol·licitar es troba disponible en la web de la Generalitat [www.gva.es](http://www.gva.es/), Guia PROP, ocupació pública, amb indicació del número de convocatòria i any (99/21, 100/21, 101/21, 105/21, 106/21, 107/21 i 108/21).

*Tercer*

El termini per a la presentació de sol·licituds serà de cinc dies hàbils, a partir de l’endemà de la publicació de la present resolució en el *Diari Oficial de la Generalitat Valenciana*.

Transcorregut el termini de presentació de sol·licituds, es publicaran la llista de llocs sol·licitats per persona i l’adjudicació provisional dels llocs, i s’atorgarà un termini de tres dies hàbils perquè les persones interessades puguen presentar al·legacions que no suposen canvis en l’elecció efectuada.

*Quart*

L’elecció de destinació no atorga cap dret a l’ingrés en la funció pública, que queda condicionat al fet que es dicten les resolucions corresponents de nomenament com a personal funcionari de carrera i d’adjudicació de la destinació triada, en què s’indicaran les dates de les preses de possessió i els cessaments que se’n deriven.

*Quint*

El lloc de treball triat, que serà adjudicat amb destinació definitiva, implicarà la integració de les persones aspirants seleccionades en l’agrupació professional funcionarial, agrupació de llocs de manteniment APT-APF-06.

Contra la present resolució, que posa fi a la via administrativa, la persona interessada podrà interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l’endemà de la recepció de la notificació. Així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de la notificació, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que la persona interessada en puga exercir, si és el cas, qualsevol altre que estime procedent.

  

València, 5 de desembre de 2024

Javier Lorente Gual

Director general de Funció Pública

Esta disposició conté annexos. Consulteu-ne la versió en PDF.